Conform INS, un venit între 751 şi 1.250 de lei este satisfăcător pentru 11% din gospodăriile României, în timp ce peste 12% consideră că un venit net lunar între 1.751 şi 2.000 de lei le acoperă cheltuielile curente, iar 9% cred că, beneficiind de 2.251 - 2.500 de lei, ar fi suficient.

În mediul urban, 2,3% din gospodării susţin că un venit de sub 750 de lei este suficent pentru o lună, dar 35,3% au nevoie de peste 3.000 de lei.

În mediul rural, 8,5% din gospodării au nevoie de un venit de sub 750 de lei pentru a-şi acoperi cheltuielile lunare, 17,5% au nevoie de o sumă între 751 şi 1.250 de lei, iar 15,7% au nevoie de peste 3.000 de lei.

Pe regiuni de dezvoltare, 36,3% din gospodăriile din Bucureşti-Ilfov au nevoie de venituri nete lunare de 3.000 de lei, fiind urmate de cele din Centru (31%) şi Sud-Est (27,8%).

Potrivit INS, 16,6% din gospodăriile din regiunea de Sud-Muntenia şi 13,4% din gospodăriile din zona Sud-Est au nevoie de un venit între 1.751 şi 2.000 de lei.

Datele citate mai sus apar în lucrarea „Condiţii de viaţă ale populaţiei”, publicată recent de INS.